ඉන්ධනහල් වල පොම්ප යොදාගනිමින් බවුසර් රථවලට භූමිතෙල් පිරවීම සිදුවන බවට ලැබුණු තොරතුරකට අනුව එම ස්ථානය වටලනු ලැබුවේ ඊයේ දිනයේයි.කෙසේ වෙතත් පරීක්ෂණ අවසන් වනතුරු එම ඉන්ධන පිරවුම්හලේ පොම්පවලට මුද්‍රා තැබීමට පියවර ගත් බවයි ඛනිජ තෙල් සම්පත් සංවර්ධන අමාත්‍යාංශය වැඩිදුරටත් සඳහන් කළේ.මීට පෙරද දඹුල්ල ප්‍රදේශයේ භූමිතෙල් මිශ්‍ර කළ බවට ලැබුණු තොරතුරක් මත ඉන්ධන පිරවුම්හලක් මුද්‍රා තැබීමට ඛනිජ තෙල් සම්පත් සංවර්ධන අමාත්‍යාංශය පියවර ගනු ලැබුවා.එලෙස භූමිතෙල් මිශ්‍ර කිරීමක් පිළිබඳව තොරතුරක් දන්නේ නම් ඒ පිළිබඳව දැනුම්දීම සඳහා අමාත්‍යාංශය විසින් විශේෂ දුරකථන අංක දෙකක් හඳුන්වා දී තිබෙනවා. 072 88 70 624 හෝ 07777 48 41 7 යන දුරකථන අංකවලට ඇමතීමෙන් දැනුම්දිය හැකි බවයි ඛනිජ තෙල් සම්පත් සංවර්ධන අමාත්‍යාංශය වැඩිදුරටත් සඳහන් කළේ.